ΠΙΝΑΚΑΣ ΠΕΡΙΕΧΟΜΕΝΩΝ "" ID="1">Εισαγωγή> ID="2">1.1 - 1.3"> ID="1">Γενικές παρατηρήσεις> ID="2">2.1 - 2.3"> ID="1"> Διάκριση των καθηκόντων> ID="2">2.1 "> ID="1"> Πάγιες προκαταβολές> ID="2">2.2 - 2.3"> ID="1">Παρατηρήσεις σχετικά με την εκτέλεση του προϋπολογισμού και το λογαριασμό διαχείρισης> ID="2">3.1 - 3.9"> ID="1"> Μεταφορές πιστώσεων> ID="2">3.1 - 3.3"> ID="1"> Δαπάνες> ID="2">3.4 - 3.5"> ID="1"> Έσοδα> ID="2">3.6 - 3.7"> ID="1"> Διατεθείσα επιχορήγηση> ID="2">3.8 - 3.9"> ID="1">Παρατηρήσεις για τη γενική λογιστική και τον ισολογισμό> ID="2">4.1 - 4.3"> ID="1"> Πάγια στοιχεία ενεργητικού > ID="2">4.1 - 4.2"> ID="1"> Απαιτήσεις> ID="2">4.3 "> ID="1">Συμπέρασμα> ID="2">5.1 " ID="2">Σελίδες" ID="1">Παράρτημα: Οικονομικό έτος 1992 - Χρησιμοποίηση των διαθέσιμων πιστώσεων> ID="2">11"> ID="1">Απαντήσεις του Ιδρύματος> ID="2">12">

ΕΚΘΕΣΗ για τους λογαριασμούς και τη διαχείριση του Ευρωπαϊκού Ιδρύματος για τη βελτίωση των συνθηκών διαβίωσης και εργασίας (ίδρυμα του Δουβλίνου) για το οικονομικό έτος 1992 συνοδευόμενη από τις απαντήσεις του ιδρύματος (94/C 28/02)

1. ΕΙΣΑΓΩΓΗ

1.1. Το Συνέδριο εξέτασε τους λογαριασμούς και τη δημοσιονομική διαχείριση για το οικονομικό έτος 1992 του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (Ίδρυμα του Δουβλίνου), σύμφωνα με τη σχετικά εφαρμοζόμενη κανονιστική ρύθμιση(1) ().

1.2. Η διαδικασία αναθεώρησης των δημοσιονομικών διατάξεων, οι οποίες στηρίζονται κυρίως στο δημοσιονομικό κανονισμό της 25ης Απριλίου 1973 που εφαρμόζεται στο γενικό προϋπολογισμό των Ευρωπαϊκών Κοινοτήτων(2) (), κινήθηκε από την Επιτροπή το Δεκέμβριο του 1990(3) (). Μετά τις γνωμοδοτήσεις του Συνεδρίου(4) () και του Ευρωπαϊκού Κοινοβουλίου(5) (), υποβλήθηκαν στις 27 Μαρτίου 1992 τροποποιημένες προτάσεις της Επιτροπής(6) (). Το Συμβούλιο θέσπισε τους τροποποιητικούς κανονισμούς στις 30 Ιουνίου 1993(7) ().

1.3. Οι διαθέσιμες πιστώσεις για το οικονομικό έτος 1992 ανήλθαν σε 10,79 εκατ. ECU. Οι αναληφθείσες υποχρεώσεις οδήγησαν σε πληρωμές ύψους 8,65 εκατ. ECU και σε μεταφορές στο οικονομικό έτος 1993 ύψους 1,90 εκατ. ΕCU, ενώ το υπόλοιπο ύψους 0,24 εκατ. ECU ακυρώθηκε. Οι πιστώσεις που μεταφέρθηκαν από το προηγούμενο οικονομικό έτος οδήγησαν σε πληρωμές ύψους 1,96 εκατ. ECU και ακυρώσεις 0,10 εκατ. ECU. Ο πίνακας που προσαρτάται στην παρούσα έκθεση παρουσιάζει την ανάλυση κατά κεφάλαιο της χρησιμοποίησης των πιστώσεων του οικονομικού έτους καθώς και των πιστώσεων που μεταφέρθηκαν από το 1991.

2. ΓΕΝΙΚΕΣ ΠΑΡΑΤΗΡΗΣΕΙΣ

Διάκριση των καθηκόντων

2.1. Το Ίδρυμα συνέχισε τη μεταρρύθμιση των διοικητικών διαδικασιών του. Εντούτοις, η διάκριση των καθηκόντων του διατάκτη και του υπολόγου που επιβάλλεται από το δημοσιονομικό κανονισμό παραμένει ατελής, εξαιτίας ιδίως του γεγονότος ότι ο υπόλογος παγίων προκαταβολών προβαίνει στην καταχώρηση των πληρωμών στη λογιστική του Ιδρύματος. Η κατάσταση αυτή, την οποία επισήμανε το Συνέδριο στην έκθεσή του για το οικονομικό έτος 1991(8) (), παρατάθηκε κατά τη διάρκεια του οικονομικού έτους 1992.

Πάγιες προκαταβολές

2.2. Οι πληρωμές που πραγματοποιήθηκαν χωρίς προηγούμενη θεώρηση του δημοσιονομικού ελεγκτή μέσω της κατά παρέκκλιση διαδικασίας των παγίων προκαταβολών αντιπροσωπεύουν 24 % του συνόλου το 1992, χωρίς να λαμβάνονται υπόψη οι μισθοί, έναντι 29,5 % το 1991.

2.3. Αντίθετα προς τις διατάξεις του δημοσιονομικού κανονισμού και παρά τις παρατηρήσεις του Συνεδρίου(9) (), οι καταλογισμοί στον προϋπολογισμό που απορρέουν από τις πληρωμές που πραγματοποιήθηκαν από τις πάγιες προκαταβολές είχαν καταχωρηθεί ακόμη και το 1992 στη λογιστική του Ιδρύματος πριν από τη χορήγηση της θεώρησης του δημοσιονομικού ελεγκτή.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΚΑΙ ΤΟ ΛΟΓΑΡΙΑΣΜΟ ΔΙΑΧΕΙΡΙΣΗΣ

Μεταφορές πιστώσεων

3.1. Το Συνέδριο, στην έκθεσή του για το οικονομικό έτος 1990, διαπίστωνε ότι η υποδιαίρεση της κατάστασης εσόδων και δαπανών του Ιδρύματος σε τίτλους και κεφάλαια, η οποία προβλέπεται από το άρθρο 15 του δημοσιονομικού κανονισμού, δεν εφαρμοζόταν, η δε έννοια του "κεφαλαίου" αντικαθιστούσε εκείνη του "τίτλου". Από την ανωμαλία αυτή, η οποία δεν θα εκλείψει παρά το 1994, απορρέει μια ευρύτερη από την προβλεπόμενη αυτονομία σε θέματα μεταφορών πιστώσεων, διότι δεν απαιτείται η συγκατάθεση της Επιτροπής για τις λεγόμενες μεταφορές "στο εσωτερικό ενός κεφαλαίου".

3.2. Το ύψος των μεταφορών μειώθηκε ελαφρά το 1992. Το ύψος των πιστώσεων που έχουν αλλάξει προορισμό ανέρχεται σε 1 216 500 ECU, από τα οποία 1 032 000 μεταφέρθηκαν από άρθρο σε άρθρο, ήτοι 9,6 % του αρχικού προϋπολογισμού, έναντι 10,6 % το 1991.

3.3. Βάσει του άρθρου 15 του δημοσιονομικού κανονισμού, οι μεταφορές που θα έπρεπε να θεωρούνται ως μεταφορές από κεφάλαιο σε κεφάλαιο ανέρχονται αντίστοιχα σε 138 000 ECU στο "κεφάλαιο" 1 "Δαπάνες προσωπικού" και 61 800 ECU στο "κεφάλαιο" 2 "Έξοδα διοικητικής λειτουργίας", ήτοι μαζί σε 46,9 % του συνόλου των αποκαλούμενων μεταφορών "στο εσωτερικό ενός κεφαλαίου".

Δαπάνες

3.4. Η εξέταση δείγματος δαπανών επέτρεψε να διαπιστωθεί ότι η αγορά ενός προσωπικού ηλεκτρονικού υπολογιστή και των λογισμικών του έναντι ποσού 12 814 ECU καταλογίστηκε στο άρθρο 300 "Δημιουργία επιχειρησιακής τεκμηριώσεως (συνθήκες διαβίωσης)" λόγω της χρησιμοποίησής του στον τομέα αυτόν. Η δαπάνη αυτή θα έπρεπε να καταλογιστεί στο άρθρο 220 "Τεχνικές εγκαταστάσεις και ηλεκτρονικός εξοπλισμός γραφείων".

3.5. Εξάλλου, ποσό 31 514 ECU για έπιπλα (θέσεις εργασίας, αρχειοθήκες και καθίσματα) καταλογίστηκε στο άρθρο 204 "Διαρρύθμιση των χώρων", διότι η εγκατάστασή του αποτελούσε μέρος των συμβάσεων σχετικά με την κατασκευή και τη διαρρύθμιση του νέου κτιρίου. Η δαπάνη αυτή θα έπρεπε να καταλογισθεί στη θέση 2210 "Πρώτος εξοπλισμός σε έπιπλα".

Έσοδα

3.6. Η επιχορήγηση για το οικονομικό έτος 1992 εις βάρος του γενικού προϋπολογισμού των Κοινοτήτων καταβλήθηκε από την Επιτροπή, μετά από αιτήσεις του Ιδρύματος, σε τρεις δόσεις των 2 000 000 ECU, 2 091 000 ECU και 6 494 000 ECU το Μάρτιο, Ιούνιο και Οκτώβριο του 1992 αντίστοιχα. Το Συνέδριο οφείλει να υπενθυμίσει πάλι την παρατήρηση των προηγούμενων εκθέσεών του(10) (), σύμφωνα με την οποία ο τρόπος αυτός καταβολής συνιστά παράβαση του άρθρου 26 του δημοσιονομικού κανονισμού το οποίο προβλέπει καταβολή εντός του πρώτου δεκαπενθημέρου κάθε τριμήνου και σε συνάρτηση με τις πραγματικές ανάγκες. Επίσης, τα εντάλματα είσπραξης εκδόθηκαν μετά την είσπραξη των κεφαλαίων, αντίθετα προς τις διατάξεις του δημοσιονομικού κανονισμού.

3.7. Η τελευταία δόση της επιχορήγησης που καταβλήθηκε από την Επιτροπή για το οικονομικό έτος 1991, ήτοι 3 385 000 ECU, την οποία έλαβε το Ίδρυμα τον Ιανουάριο του 1992, ορθώς δεν είχε συμπεριληφθεί στα έσοδα του 1991. Το 1992, το Ίδρυμα συμψήφισε απευθείας το ποσό αυτό με το έλλειμμα του οικονομικού έτους 1991, ήτοι 3 095 896,65 ECU, και μόνο η διαφορά, ήτοι 289 103,35 ECU, υπολογίστηκε ως έσοδο του οικονομικού έτους 1992. Έπρεπε να εφαρμοσθεί αυστηρά το άρθρο 5 του δημοσιονομικού κανονισμού, το οποίο ορίζει ότι "τα έσοδα ενός οικονομικού έτους υπολογίζονται βάσει του οικονομικού έτους κατά τη διάρκεια του οποίου έχουν εισπραχθεί", και να εμφανισθεί το μεταφερθέν έλλειμμα στο επίπεδο του υπολογισμού του υπολοίπου του οικονομικού έτους.

Διατεθείσα επιχορήγηση

3.8. Η δεύτερη δόση των 100 000 IRL (ήτοι 130 401 22 ECU) από την επιχορήγηση της ιρλανδικής κυβέρνησης που προοριζόταν για τη χρηματοδότηση του νέου κτιρίου καταβλήθηκε στο Ίδρυμα τον Απρίλιο του 1992. Όπως και η πρώτη δόση που καταβλήθηκε το 1991, το έσοδο αυτό δεν καταχωρήθηκε στο λογαριασμό διαχείρισης, αλλά σε ειδικό λογαριασμό του παθητικού του ισολογισμού(11) (). Κατά τη διάρκεια του έτους 1992, δαπάνες καθαρού ποσού 118 420 ECU καταχωρήθηκαν επίσης στο λογαριασμό αυτό. Μολονότι έλαβαν τη θεώρηση του δημοσιονομικού ελεγκτή, οι πράξεις αυτές δεν είναι σύμφωνες με το άρθρο 4 του δημοσιονομικού κανονισμού το οποίο ορίζει: "Κανένα έσοδο και καμία δαπάνη δεν δύναται να πραγματοποιηθεί, παρά μόνο αν καταλογίζεται σε άρθρο της καταστάσεως των εσόδων και των δαπανών".

3.9. Για να τακτοποιηθεί αυτή η κατάσταση όσον αφορά τις τρεις δόσεις της επιχορήγησης (1991, 1992, 1993), ο διευθυντής του Ιδρύματος πρότεινε στο διοικητικό συμβούλιο το Μάρτιο του 1993 να ζητήσει από την Επιτροπή να μεριμνήσει για την έγκριση από την αρμόδια για τον προϋπολογισμό αρχή διορθωτικού και συμπληρωματικού προϋπολογισμού ύψους 268 000 ECU σε έσοδα και δαπάνες, πρόταση που το διοικητικό συμβούλιο δεν ενέκρινε. Είναι ευκταίο να θεσπίσει το Ίδρυμα μια διαδικασία η οποία θα επιτρέπει να τηρείται ο δημοσιονομικός κανονισμός χωρίς να προστίθενται υπερβολικές διοικητικές δυσχέρειες.

4. ΠΑΡΑΤΗΡΗΣΕΙΣ ΓΙΑ ΤΗ ΓΕΝΙΚΗ ΛΟΓΙΣΤΙΚΗ ΚΑΙ ΤΟΝ ΙΣΟΛΟΓΙΣΜΟ

Πάγια στοιχεία ενεργητικού

4.1. Τα ποσά των ακινητοποιήσεων οι οποίες αναγράφονται στο ενεργητικό του ισολογισμού στις 31 Δεκεμβρίου 1992 παρουσιάζουν τις ακόλουθες ανωμαλίες:

α)η αξία των επίπλων που αποκτήθηκαν στα πλαίσια της διαρρύθμισης του νέου κτιρίου (βλέπε στοιχείο 3.5) περιλαμβάνεται τόσο στην απογραφή των κτιρίων όσο και στην απογραφή των επίπλων- η θέση "Κτίρια" είναι συνεπώς υπερτιμημένη κατά 31 514 ECU-

β)η απόκτηση ενός ηλεκτρονικού υπολογιστή, που καταλογίστηκε στις επιχειρησιακές δαπάνες (βλέπε στοιχείο 3.4) δεν συμπεριελήφθη στην απογραφή- η θέση "Έπιπλα και υλικό" είναι συνεπώς υποτιμημένη κατά 12 814 ECU-

Κατά συνέπεια, το ποσό των ιδίων κεφαλαίων στο παθητικό του ισολογισμού είναι υπερτιμημένο κατά 18 700 ECU.

4.2. Κατά το οικονομικό έτος 1992, καταχωρήθηκαν 10 αποσύρσεις από την απογραφή συνολικής αξίας 50 486 ECU. Σε 7 περιπτώσεις συνολικής αξίας 16 576 ECU, οι αποσύρσεις πραγματοποιήθηκαν χωρίς απόφαση του διατάκτη θεωρημένη από το δημοσιονομικό ελεγκτή, όπως ορίζει το άρθρο 54 του δημοσιονομικού κανονισμού.

Απαιτήσεις

4.3. Οι τρεις θέσεις απαιτήσεων "Κράτη μέλη", "Διάφοροι χρεώστες" και "Δεδουλευμένοι τόκοι" στο ενεργητικό του ισολογισμού στις 31 Δεκεμβρίου 1992 παρουσιάζουν ανωμαλίες που είναι το αποτέλεσμα της χρησιμοποίησης ακατάλληλων τιμών μετατροπής και λογιστικών σφαλμάτων. Κατά συνέπεια, η θέση "Εισπρακτέα έσοδα" στο παθητικό του ισολογισμού είναι υποτιμημένη κατά 4 700 ECU. Μολονότι τα σφάλματα αυτά δεν θέτουν υπό αμφισβήτηση την ειλικρίνεια των δημοσιονομικών καταστάσεων, υπογραμμίζουν τις αδυναμίες της λογιστικής των βεβαιωμένων δικαιωμάτων. Το Συνέδριο συνιστά συνεπώς εκ νέου την ενσωμάτωση της χειρόγραφης λογιστικής των εσόδων στο μηχανογραφημένο λογιστικό σύστημα.

5. ΣΥΜΠΕΡΑΣΜΑ

5.1. Η εφαρμογή από το Ίδρυμα διοικητικών διαδικασιών σύμφωνων με το δημοσιονομικό κανονισμό πρέπει να συνεχισθεί, ιδίως όσον αφορά τη διάκριση των καθηκόντων του διατάκτη και του υπολόγου καθώς και τη λογιστική καταχώρηση των εσόδων. Το Συνέδριο συνιστά επίσης να αναθεωρηθούν οι διαδικασίες ενημέρωσης της απογραφής.

Η παρούσα έκθεση εγκρίθηκε από το Ελεγκτικό Συνέδριο κατά τη συνεδρίασή του της 4ης Νοεμβρίου 1993.

Για το Ελεγκτικό Συνέδριο Andre J. MIDDELHOEK Πρόεδρος

(1)() - Άρθρο 16 παράγραφος 2 του κανονισμού (ΕΟΚ) αριθ. 1365/75 του Συμβουλίου της 26ης Μαΐου 1975, περί της δημιουργίας του Ιδρύματος, ΕΕ L 139 της 30.5.1975.

- Άρθρο 69 του κανονισμού (ΕΟΚ) αριθ. 1471/76 του Συμβουλίου της 1ης Ιουνίου 1976, περί των δημοσιονομικών διατάξεων που εφαρμόζονται στο Ίδρυμα, ΕΕ L της 24.6.1976.

(2)() Καταργήθηκε το 1977 κα αντικαταστάθηκε από το δημοσιονομικό κανονισμό της 21ης Δεκεμβρίου 1977, ΕΕ L 356 της 31.12.1977, όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 610/90 του Συμβουλίου της 13ης Μαρτίου 1990, ΕΕ L 70 της 16.3.1990.

(3)() Προτάσεις κανονισμών του Συμβουλίου που υποβλήθηκαν στις 17.12.1990., ΕΕ C 23 της 31.1.1991.

(4)() Γνωμοδοτήσεις του Συνεδρίου αριθ. 3/91 και 4/91 της 11ης Απριλίου 1991, ΕΕ C 152 της 10.6.1991.

(5)() Γνωμοδότηση του Κοινοβουλίου της 13ης Δεκεμβρίου 1991, ΕΕ C 13 της 20.1.1991.

(6)() JO C 130 της 21.5.1992.

(7)() - Κανονισμός (ΕΟΚ) αριθ. 1947/93 του Συμβουλίου, της 30ής Ιουνίου 1993, για την τροποποίηση του κανονισμού (ΕΟΚ) αριθ. 1365/75 περί της δημιουργίας Ευρωπαϊκού ιδρύματος για τη βελτίωση των συνθηκών διαβιώσεως και εργασίας, ΕΕ L 181 της 23.7.1993.

- Κανονισμός (ΕΟΚ) αριθ. 1949/93 του Συμβουλίου, της 30ής Ιουνίου 1993, για την τροποποίηση του κανονισμού (ΕΟΚ) αριθ. 1417/76 περί των δημοσιονομικών διατάξεων που εφαρμόζονται στο Ευρωπαϊκό ίδρυμα για τη βελτίωση των όρων διαβίωσης και εργασίας. ΕΕ L 181 της 13.7.1993.

(8)() Ετήσια έκθεση 1991 (σημείο 2.1).

(9)() Ετήσιες εκθέσεις 1989 (σημείο 2.5) και 1991 (σημείο 2.6).

(10)() Ετήσιες εκθέσεις 1989 (σημεία 4.1 και 4.2), 1990 (σημείο 3.8) και 1991 (σημείο 3.6).

(11)() "Grant for new building".

ΠΑΡΑΡΤΗΜΑ

Ίδρυμα του Δουβλίνου - Οικονομικό έτος 1992 - Χρησιμοποίηση των διαθέσιμων πιστώσεων "(1 000 ECU)">Κεφάλαιο"> ID="1">4 150> ID="2">3 877> ID="3">68 > ID="4">205> ID="5">63> ID="6">57> ID="7">6"> ID="2">(93,4 %)> ID="3">(1,6 %)> ID="4">(5 %)> ID="6">(90,5 %)> ID="7">(9,5 %)"> ID="1">2 525> ID="2">2 184> ID="3">331> ID="4">10> ID="5">693> ID="6">692> ID="7">1"> ID="2">(86,5 %)> ID="3">(13,1 %)> ID="4">(0,4 %)> ID="6">(99,9 %)> ID="7">(0,1 %)"> ID="1">1 645> ID="2">943> ID="3">689> ID="4">13 > ID="5">641> ID="6">610 > ID="7">31"> ID="2">(57,3 %)> ID="3">(41,9 %)> ID="4">(0,8 %)> ID="6">(95,2 %)> ID="7">(4,8 %)"> ID="1">2 465> ID="2">1 643> ID="3">813> ID="4">9 > ID="5">667> ID="6">601> ID="7">66"> ID="2">(66,7 %)> ID="3">(33 %)> ID="4">(0,3 %)> ID="6">(90,1 %)> ID="7">(9,9 %)"> ID="1">10 785> ID="2">8 647> ID="3">1 901 > ID="4">237> ID="5">2 064> ID="6">1 960> ID="7">104"> ID="2">(80,2 %)> ID="3">(17,6 %)> ID="4">(2,2 %)> ID="6">(95 %)> ID="7">(5 %)">

ΣΧΟΛΙΑ ΤΟΥ ΙΔΡΥΜΑΤΟΣ ΕΠΙ ΤΗΣ ΕΚΘΕΣΕΩΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΕΠΙ ΤΩΝ ΛΟΓΑΡΙΑΣΜΩΝ 1992

2.1 και 2.3. Όπως αναφέρεται στην απάντηση με την Έκθεση του Ε.Σ. επί των Λογαριασμών 1991, η διαδικασία εισαγωγής του λογιστικού συστήματος του Ιδρύματος στον Η/Υ ευρίσκεται εν εξελίξει. Όταν η εισαγωγή ολοκληρωθεί θα καταστεί δυνατή η εφαρμογή των εισηγήσεων του Συνεδρίου όσον αφορά στα καθήκοντα του Υπολόγου Παγίων Προκαταβολών και στην υποχρέωση να ζητείται σχετική Βίζα από τον Οικονομικό Έλεγχο προ της εγγραφής πληρωμών του Λογαριασμού Παγίων Προκαταβολών στο λογιστικό σύστημα.

3.1. Ο προϋπολογισμός 1994 του Ιδρύματος κατηρτίσθη ως προς τους "τίτλους". Ήδη το ενωρίτερο που θα μπορούσαν να εφαρμοσθούν οι εισηγήσεις του Συνεδρίου.

3.4 και 3.5. Το Ίδρυμα θα επικοινωνήσει με την Επιτροπή σχετικά με τις διαδικασίες καταγραφής των αγορών, η φύση των οποίων περιγράφεται υπό επικεφαλίδων αναφερομένων σε περισσότερο του ενός είδη δαπάνης του προϋπολογισμού.

Πρέπει να σημειωθεί ότι η περί ης ο λόγος επίπλωση ήταν εντοιχισμένη και επομένως εθεωρήθη ως μέρος του κτιρίου. Επί τη βάσει του ανωτέρω συλλογισμού η επίπλωση αυτή ενεγράφη στο είδος δαπάνης 2 040 "εξοπλισμός και εγκαταστάσεις".

3.6. Το θέμα του χρόνου καταβολής της επιχορηγήσεως θα τεθεί και πάλι υπ'όψιν της Επιτροπής.

3.7. Ο λογαριασμός Εσόδων-Εξόδων του Ιδρύματος κατηρτίσθη με βάση τον αντίστοιχο λογαριασμό της Επιτροπής. Συνετάχθη γενικά με βάση τα έσοδα και έξοδα του προϋπολογισμού του εν θέματι οικονομικού έτους. Έλλειμμα εγγραφέν στο προηγούμενο οικονομικό έτος δεν ελήφθη υπ' όψιν δεδομένου ότι τούτο οπωσδήποτε θα αντισταθμίζετο υπό πιστωτικής εγγραφής στο λογαριασμό υπολοίπου εσόδων-εξόδων του προηγουμένου έτους. Η εισήγηση, εν τούτοις, του Συνεδρίου σχετικά με το άρθρο 5 του Δημοσιονομικού κανονισμού, θα εφαρμοσθεί.

3.8. Όπως ετονίσθη εις απάντησιν της Εκθέσεως 1991 του Συνεδρίου, το Ίδρυμα επεκοινώνησε με τις αρμόδιες υπηρεσίες της Επιτροπής μόλις επληροφορήθη την απόφαση της Ιρλανδικής κυβερνήσεως να συνεισφέρει στη δαπάνη ανεγέρσεως του νέου κτιρίου. Παρετηρήθη τότε ότι οι συνθήκες σχετικά με τη δωρεά της Ιρλανδικής κυβερνήσεως δεν εκαλύπτοντο πλήρως υπό του άρθρου 4 των δημοσιονομικών διατάξεων από την άποψη ότι η δωρεά αυτή προορίζετο αποκλειστικά για το νέο κτίριο και όχι ως μέρος της επιχορηγήσεως (οπότε θα έπρεπε να αφαιρεθεί απ' αυτήν) που καταβάλλεται στο Ίδρυμα από το γενικό προϋπολογισμό.

4.1. Τα σχόλια του Συνεδρίου λαμβάνονται υπό σημείωση. Τροποποιήσεις θα γίνουν όπου χρειάζεται στις καταστάσεις απογραφής.